|  |  |
| --- | --- |
| Kokousaika | 7.10.2020 klo 18.00-19.51 |
| Kokouspaikka | Poltinahon seurakuntatalo, kerhohuone 123 |
| Läsnä | Jarmo VainioMia HeinonenJulianna KoivuJonni LevaniemiTimo ManninenAulis Veteläinen | puheenjohtajajäsen,jäsen,jäsen,jäsen,jäsen,jäsen |   |
| Muut osallistujat | Juha HarmaalaKaisa NurmiElias RiikonenMarkku Ihander | kappalainen, johtoryhmän pj. johtava lapsityönohjaaja,johtoryhmän jäsenseurakuntapastori,johtoryhmän jäsenjohtava nuorisotyönohjaaja,johtoryhmän sihteeri |  |
| Käsitellyt asiat | § 79-92 |
| Allekirjoitukset | \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_puheenjohtaja Jarmo Vainio sihteeri Markku Ihander |
| Pöytäkirjan tarkastus | Paikka ja aika Palvelutoimisto  |
| Allekirjoitukset: Aulis Veteläinen Jonni Levaniemi |
| Pöytäkirja yleisestinähtävänä | Paikka ja aika Palvelutoimistossa  |
| Todistaa Markku Ihander |
| Pöytäkirjanotteenoikeaksi todistaa |  |

**79§**

**Kokouksen avaus**

Puheenjohtaja Vainio avasi kokouksen klo 18.00.

**80§**

**Kokouksen laillisuus ja päätösvaltaisuus**

Kokous todettiin laillisesti koolle kutsutuksi ja päätösvaltaiseksi.

**81§**

**Pöytäkirjantarkastajat**

Valitaan kaksi pöytäkirjantarkastajaa.

**Päätös:**

Pöytäkirjantarkastajiksi valittiin Aulis Veteläinen ja Jonni Levaniemi.

**82§**
**Kokouksen työjärjestyksen hyväksyminen**

Esityslista hyväksyttiin työjärjestykseksi.

**83§**

**Ilmoitusasiat**

1. Johtoryhmän muistio 7/2020
2. Hampton games järjestetään 16.1.202.

**Johtoryhmän puheenjohtajan päätösesitys:**

Johtokunta merkitsee ilmoitusasiat tiedoksi.

**Päätös:**

Merkittiin tiedoksi.

**84§**

**Lapsivaikutusten arviointi tämän kokouksen päätösesityksissä**

Suomen evankelisluterilaisen kirkon kirkolliskokous teki toukokuussa 2014 päätöksen lisätä kirkkojärjestykseen säännöksen lapsivaikutusten arvioinnista:

Lapsen edun edistämiseksi kirkollisen viranomaisen on päätöksen valmistelussa arvioitava ja otettava huomioon sen vaikutukset lapsiin. Vaikutusten arvioinnin tekee se viranomainen, joka käsittelee asiaa ensimmäisenä. (KJ 23: 3 §) Tämä päätös on tullut voimaan 1.1.2015.

Lapsi- ja nuorisotyön johtokunnan alueella työtä tehdään lasten ja nuorten parhaaksi. Lähtökohtaisesti päätöksillä on positiivisia lapsivaikutuksia.

Lapsivaikutus on selvitetty tämän kokouksen jokaisen päätösesityksen kohdalla.

Lapsiasiahenkilö lausuu seuraavaa:

Esityslistassa ilmenevistä asioista ei aiheudu negatiivisia lapsivaikutuksia eikä erillisiä vaikutusarviointeja ole tarpeen tehdä.

**Johtavan lapsityönohjaajan päätösesitys:**

Lapsiasiain vaikutus merkitään tiedoksi.

**Päätös:**

Johtokunta katsoo, että §88 osalta saattaa olla negatiivisia lapsivaikutuksia.

**85§**

**Viranhaltijoiden päätösluettelot**

Johtoryhmän puheenjohtaja ja johtavat viranhaltijat pitävät päätöksistään päätösluetteloja. Johtavan lapsityönohjaajan päätökset 3/2020 ja 4/2020 ovat liitteessä 1.

**Johtoryhmän puheenjohtajan päätösesitys:**

Lapsi- ja nuorisotyön johtokunta

1. hyväksyy viranhaltijoiden päätösluettelot

2. ei käytä otto-oikeuttaan päätöksiin

**Päätös:**

Esityksen mukaan.

**86§**

**Talousseuranta**

Nykyisen käytännön mukaisesti työalojen talousseuranta tulee käsitellä jokaisessa
johtokunnan kokouksessa. Vuoden 8/2020 seuranta on liitteessä 2.

**Johtoryhmän puheenjohtajan päätösesitys:**

Lapsi- ja nuorisotyön johtokunta merkitsee tiedoksi vuoden 8/2020 talousseurannan. Liitetään pöytäkirjan liitteeksi nro 2.

**Päätös:**

Merkittiin tiedoksi.

**87§**

**Toiminta- ja taloussuunnitelma 2021**

Johtoryhmä on yhteistyössä talouspäällikön kanssa valmistellut toiminta- ja taloussuunnitelman johtokunnan käsiteltäväksi. Liite 3a ja 3b.

**Johtoryhmän puheenjohtajan päätösesitys:**

Lapsi- ja nuorisotyön johtokunta hyväksyy toiminta- ja taloussuunnitelman vuodelle 2021 liitteen 3a ja 3b mukaisesti.

**Päätös:**

Esityksen mukaan.

**88§**

**Kasvatuksen kappalaisen toimenkuvan muutos**

SN 82§ / 10.9.2020

Kappalainen Katariina Sorsa on palannut virkavapaalta hoitamaan virkaansa 1.9.2020 alkaen. Kun kappalaisen virkaa perustettiin, haettiin sitä kasvatuksen työalalle. Virkavapaan ajan tehtävä on ollut täytetty täysiaikaisesti.

Uudessa seurakuntaelämän tilanteessa ja LUMO–projektissa esitettyjen suuntaviivojen mukaisesti seurakunnan on syytä vahvistaa vaikuttamista ja läsnäoloa Hämeenlinnan kaupungin ja kolmannen sektorin toimijoiden parissa. Yhteistyö ja verkostoituminen ovat modernin seurakunnan tapa toimia. Katariina Sorsan henkilökohtaiset edellytykset ja kokemus viime vuosilta antavat hänelle erinomaiset edellytykset vaikuttamis- ja verkostoitumistyöhön. Katariina Sorsa on itse ollut suostuvainen työnkuvan muutokselle.

Kirkkolain (KL6:37,2) mukaan papin virantoimitusvelvollisuudesta päättää kirkkoherra.

**Puheenjohtajan päätösesitys:**Seurakuntaneuvosto toteaa sekä virantoimitusvelvollisuuden sääntelyn muutoksen että ko. viran järjestelyn muuttuneen. Seurakuntaneuvosto lähettää tiedon muutoksesta lapsi- ja nuorisotyön johtokuntaan mahdollista kannanottoa varten. Kannanotto toimitetaan suoraan kirkkoherralle.

**Päätös:** Hyväksyttiin päätösesitys.

**Johtoryhmän puheenjohtajan päätösesitys:**

Lapsi- ja nuorisotyön johtokunta keskustelee asiasta ja tekee halutessaan kannanoton kirkkoherralle.

**Päätös:**

Lapsi- ja nuorisotyön johtokunta ei tee kannanottoa kirkkoherralle. Sen sijaan johtokunta kutsuu kirkkoherran seuraavaan kokoukseen keskustelemaan asiasta.

**89§**

**Sopimus Lastenkirkon digitaalisten palvelujen tuottamisesta**

Lastenkirkon tehtävänä on kehittää lasten mediatoimintaa seurakunnissa ja tuottaa 3-8 –vuotiaiden lasten kanssa ja lapsille lastenkulttuuria ja viestintää julkaisualustoilla, joita ovat vuonna 2021: Päkän päivä-sovellus, Lastenkirkko.fi, Lastenkirkon You Tube –kanava ja Päkän puuhakirjat Pääsiäinen ja Joulu.

Lastenkirkon toiminta rahoitetaan seurakuntien lahjoitusvaroilla yhteistyösopimusten kautta. Yhteistyösopimuksen rahoitusosuus on 0,05 euroa / seurakunnan jäsen. Hämeenlinna-Vanajan seurakunnan jäsenmäärä vuonna 2019 oli 38 343 henkeä, joka tarkoittaisi vuoden rahoitusosuudeksi 1917,15 euroa. Sopimus on toistaiseksi voimassa oleva ja sen voi irtisanoa huhtikuun loppuun mennessä seuraavaa vuotta koskien.

Johtokunta jätti asian uudelleen valmisteltavaksi kokouksessaan 8.9.2020. Johtava lapsityönohjaaja on hankkinut johtokunnan vaatimat lisätiedot, jotta asia voitaisiin saada päätökseen tässä kokouksessa.

**Johtavan lapsityönohjaajan päätösesitys:**

1. Lapsi- ja nuorisotyön johtokunta päättää allekirjoittaa yhteistyösopimuksen Lasten ja nuorten keskuksen kanssa Lastenkirkon digitaalisten palvelujen tuottamisesta. Sopimus alkaa vuonna 2020.

2. Lapsi- ja nuorisotyön johtokunta valitsee Hanna-Leena Henrikssonin seurakuntamme edustajaksi Lastenkirkon digitaalisia palveluita ohjaavaan ohjausryhmään

**Päätös:**

Johtokunta päätti

1. allekirjoittaa yhteistyösopimuksen Lasten ja nuorten keskuksen kanssa.
2. valita ohjausryhmään Hanna-Leena Henrikssonin.

**90§**

**Muut mahdolliset asiat**

Ei ollut asioita.

**91§**
**Valitusosoitus**

Pöytäkirjaan liitetään Kirkkolain 24:3 ja 5 §:n mukaiset ohjeet oikaisuvaatimuksen tekemisestä sekä todetaan pöytäkirjan pykälät, joista oikaisuvaatimusta eikä valitusta voida tehdä.

**92§**
**Kokouksen päättäminen**

Puheenjohtaja päätti kokouksen klo 19.51.